Document ID: 31989R1788

*****
ΚΑΝΟΝΙΣΜΟΣ (ΕΟΚ) αριθ. 1788/89 ΤΟΥ ΣΥΜΒΟΥΛΙΟΥ
της 19ης Ιουνίου 1989
για το άνοιγμα και τον τρόπο διαχείρισης κοινοτικής δασμολογικής ποσόστωσης ταύρων, αγελάδων και δαμάλεων, πλην των προοριζομένων προς σφαγή, ορισμένων αλπικών φυλών
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 113,
την πράξη προσχώρησης της Ισπανίας και της Πορτογαλίας,
την πρόταση της Επιτροπής,
Εκτιμώντας:
ότι, για τους ταύρους, τις αγελάδες και δαμάλεις, πλην των προοριζομένων προς σφαγή, ορισμένων αλπικών φυλών, η Ευρωπαϊκή Κοινότητα ανέλαβε τη δέσμευση, στα πλαίσια της GATT (Γενική Συμφωνία Δασμών Εμπορίου), να ανοίξει ετήσια κοινοτική δασμολογική ποσόστωση 5 000 κεφαλών με δασμό 4 %· ότι η παροχή του ευεργετήματος της ποσόστωσης αυτής εξαρτάται από την προσκόμιση των ακόλουθων πιστοποιητικών:
- ταύροι: πιστοποιητικό προγόνων,
- θηλυκά ζώα: πιστοποιητικό προγόνων ή πιστοποιητικό εγγραφής στο «Herdbook» που να πιστοποιεί το καθαρόαιμο του γένους·
ότι θα πρέπει, συνεπώς, να ανοιχθεί η προαναφερόμενη ποσόστωση, για την περίοδο από την 1η Ιουλίου 1989 μέχρι 30 Ιουνίου 1990 με δασμό 4 %· ότι, πάντως, δυνάμει του άρθρου 282 της πράξης προσχώρησης, η Πορτογαλική Δημοκρατία επιτρέπεται να αναβάλει μέχρι την έναρξη του δεύτερου σταδίου την προοδευτική εφαρμογή των προτιμήσεων κατά την εισαγωγή, τις οποίες έχει χορηγήσει, αυτόνομα ή συμβατικά, η Κοινότητα σε ορισμένες τρίτες χώρες· ότι τα εισαγόμενα ζώα πρέπει να υποβάλλονται σε έλεγχο μη σφαγής κατά τη διάρκεια ορισμένης προθεσμίας·
ότι πρέπει, ιδίως, να εξασφαλισθεί η ίση και συνεχής πρόσβαση όλων των εισαγωγέων στην ποσόστωση και η εφαρμογή, χωρίς διακοπή, των ποσοστωτικών δασμών σε όλες τις εισαγωγές των εν λόγω ζώων μέχρι εξαντλήσεως της ποσοστώσεως· ότι θα πρέπει να ληφθούν τα απαραίτητα μέτρα προκειμένου να διασφαλισθεί αποτελεσματική διαχείριση της εν λόγω δασμολογικής ποσόστωσης, η οποία θα λαμβάνει υπόψη την ανάγκη διατήρησης του κοινοτικού χαρακτήρα της εν λόγω ποσόστωσης και την ανάγκη να ληφθούν υπόψη τα ιδιαίτερα χαρακτηριστικά του εμπορίου των ζώων αυτών· ότι, για το σκοπό αυτό, θα πρέπει να προβλεφθεί η χορήγηση από την Επιτροπή προς τα κράτη μέλη που κάνουν αίτηση των ποσοτήτων που είναι αναγκαίες για την κάλυψη των πραγματικών εισαγωγών, σύμφωνα με τη διαδικασία η οποία θα καθορισθεί, κατάλληλη από οικονομική άποψη·
ότι, επειδή το Βασίλειο του Βελγίου, το Βασίλειο των Κάτω Χωρών και το Μεγάλο Δουκάτο του Λουξεμβούργου έχουν συνενωθεί και εκπροσωπούνται από την οικονομική ένωση Μπενελούξ, κάθε ενέργεια σχετική με τη διαχείριση των ποσοτήτων που αναλαμβάνονται από αυτή την οικονομική ένωση είναι δυνατόν να διεξάγεται από ένα από τα μέλη της,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
1. Από την 1η Ιουλίου 1989 έως τις 30 Ιουνίου 1990, ο δασμός που εφαρμόζεται κατά την εισαγωγή των κατωτέρω ζώων στην Κοινότητα, εκτός της Πορτογαλίας, αναστέλλεται στο επίπεδο και στα όρια της αναφερόμενης δασμολογικής ποσόστωσης:
1.2.3.4.5 // // // // // // Αύξων
αριθμός
// Κωδικός ΣΟ // Περιγραφή εμπορευμάτων
// Ύψος
ποσόστωσης
// Ποσοστωτικός
δασμός
(σε %) // // // // // // // // // // // 09.0004 // ex 0102 90 10
ex 0102 90 31
ex 0102 90 33
ex 0102 90 35
// Ταύροι, αγελάδες και δαμάλεις, εκτός από τα προοριζόμενα προς σφαγή, της φυλής με στίγματα Simmental και της φυλής Schwyz και της φυλής Fribourg // 5 000 κεφαλές // 4 // // // // //
Μέσα στα όρια αυτής της ποσόστωσης, το Βασίλειο της Ισπανίας εφαρμόζει τους δασμούς που υπολογίζονται σύμφωνα με τις σχετικές διατάξεις της πράξης προσχώρησης.
2. Η παραχώρηση του ευεργετήματος αυτής της δασμολογικής ποσοστώσεως εξαρτάται από την προσκόμιση:
- για τους ταύρους: ενός πιστοποιητικού προγόνων,
- για τα θηλυκά ζώα: ενός πιστοποιητικού προγόνων ή πιστοποιητικού εγγραφής στο «Herbook» που να πιστοποιεί το καθαρόαιμο του γένους.
3. Για την εφαρμογή του παρόντος κανονισμού, θεωρούνται ως μη προοριζόμενα προς σφαγή τα προαναφερθέντα ζώα τα οποία δεν έχουν σφαγεί εντός της προθεσμίας τεσσάρων μηνών από την ημέρα της εισαγωγής τους.
Εντούτοις, δύνανται να υπάρξουν παρεκκλίσεις σε περιπτώσεις ανωτέρας βίας, δεόντως πιστοποιούμενης με βεβαίωση της τοπικής αρχής που να μνημονεύει τους λόγους που προκάλεσαν τη σφαγή.
4. Το ύψος της ποσόστωσης που αναφέρεται στην παράγραφο 1 υποδιαιρείται σε δύο εξαμηνιαία ισόποσα τμήματα 2 500 κεφαλών, όπου το πρώτο καλύπτει τις εισαγωγές που πραγματοποιήθηκαν από 1ης Ιουλίου μέχρι 31 Δεκεμβρίου 1989 και το δεύτερο προορίζεται για τις εισαγωγές που πραγματοποιούνται από 1ης Ιανουαρίου 1990. Άρθρο 2
1. Το καθένα από τα τμήματα του άρθρου 1 παράγραφος 4 υποδιαιρείται σε δύο μέρη.
Το πρώτο, ίσο με 90 %, ήτοι 2 250 κεφαλές, προορίζεται για τους παραδοσιακούς εισαγωγείς, οι οποίοι είναι σε θέση να δικαιολογήσουν την εισαγωγή των ζώων που αποτελούν αντικείμενο της εν λόγω δασμολογικής ποσόστωσης κατά τη διάρκεια των τριών τελευταίων ετών ή, στην περίπτωση της Ισπανίας, κατά τη διάρκεια των δύο τελευταίων ετών.
Το δεύτερο, ίσο με 10 %, ήτοι 250 κεφαλές, προορίζεται για τους άλλους εισαγωγείς.
2. Η κατανομή των 2 250 κεφαλών μεταξύ των διαφόρων εισαγωγέων γίνεται κατ' αναλογία των προηγούμενων εισαγωγών κατά τα τρία εξεταζόμενα έτη, ενώ εκείνη των 2 130 κεφαλών γίνεται κατά αναλογία των αιτήσεων συμμετοχής που υποβάλλονται από τους εισαγωγείς. Στην τελευταία περίπτωση, οι αιτήσεις για τις οποίες εκδίδεται πιστοποιητικό συμμετοχής για ποσότητα μικρότερη των 5 κεφαλών δεν λαμβάνονται υπόψη.
3. Οι ποσότητες που ενδεχομένως παραμένουν αζήτητες και μη κατανεμημένες, στα πλαίσια ενός από τα μέρη που αναφέρονται στην παράγραφο 1, κατά τη διάρκεια ορισμένης περιόδου, μεταβιβάζονται αυτόματα στο άλλο μέρος.
Άρθρο 3
1. Οι αιτήσεις συμμετοχής στο καθένα από τα τμήματα και μέρη της δασμολογικής ποσόστωσης πρέπει να υποβάλλονται στις αρμόδιες αρχές των κρατών μελών, σύμφωνα με τις λεπτομέρειες και εντός των προθεσμιών που έχουν καθορισθεί από τις αρχές αυτές, συνοδευόμενες, ενδεχομένως, από τα δικαιολογητικά των προηγούμενων εισαγωγών.
Οι αρχές αυτές διαβιβάζουν στην Επιτροπή το αργότερο στις 10 Ιουλίου, για το τμήμα που αρχίζει την 1η Ιουλίου, και στις 20 Δεκεμβρίου, για το τμήμα που αρχίζει την 1η Ιανουαρίου, τα κατ' αυτό τον τρόπο συλλεγόμενα στοιχεία, και ιδίως:
- τον αριθμό αιτούντων και τον αριθμό αιτούμενων κεφαλών, για την κάθε κατηγορία εισαγωγέων,
- τις προηγούμενες εισαγωγές που προβάλλονται από τον κάθε αιτούντα στα πλαίσια των 2 250 κεφαλών που προορίζονται για τους παραδοσιακούς εισαγωγείς.
2. Η Επιτροπή διαβιβάζει στα κράτη μέλη μέχρι τις 15 Ιουλίου και 25 Δεκεμβρίου αντίστοιχα, τις ποσότητες που εγκρίνονται για τον κάθε αιτούντα, ενδεχομένως υπό μορφή ποσοστού της αρχικής του αίτησης.
3. Με βάση αυτά τα στοιχεία, τα κράτη μέλη χορηγούν στους αιτούντες πιστοποιητικό συμμετοχής στο οποίο αναφέρεται ο αριθμός κεφαλών για τον οποίο ισχύει και η διάρκεια ισχύος του οποίου πρέπει να επεκτείνεται μέχρι τις 31 Δεκεμβρίου 1989 για το πρώτο τμήμα και μέχρι τις 30 Απριλίου 1990 για το δεύτερο τμήμα.
Το πιστοποιητικό αυτό, το υπόδειγμα του οποίου καθορίζεται από τα κράτη μέλη, χορηγείται έναντι καταβολής εγγυήσεως 10 Ecu ανά κεφαλή η οποία αποδεσμεύεται μόλις το πιστοποιητικό αποδοθεί στον οργανισμό έκδοσης με τις παρατηρήσεις των τελωνειακών αρχών οι οποίες διαπίστωσαν την εισαγωγή των ζώων.
Τα πιστοποιητικά συμμετοχής δεν είναι μεταβιβάσιμα και δεν είναι δυνατόν να συστήσουν δικαίωμα στη δασμολογική ποσόστωση παρά μόνο σε περίπτωση που εκδίδονται στα ίδια ονόματα με εκείνα των διασαφήσεων θέσης σε ελεύθερη κυκλοφορία που τα συνοδεύουν.
Οι κανόνες που προβλέπονται στον κανονισμό (ΕΟΚ) αριθ. 3719/88 (1) για την αποδέσμευση ή τη μετατροπή σε έσοδα της εγγύησης των πιστοποιητικών εισαγωγής εφαρμόζονται και για την εγγύηση που αναφέρεται στο δεύτερο εδάφιο.
4. Οι ποσότητες που αναφέρονται στα πιστοποιητικά συμμετοχής και οι οποίες δεν χρησιμοποιούνται πραγματικά μέχρι τις 31 Δεκεμβρίου 1989 ή τις 30 Απριλίου 1990, αποτελούν αντικείμενο δεύτερης κατανομής, η οποία προορίζεται για τους ενδιαφερόμενους εισαγωγείς που εξάντλησαν τις δυνατότητες που τους είχαν δοθεί στη διάρκεια των δύο περιόδων και γίνεται σύμφωνα με τις λεπτομέρειες που περιγράφονται ανωτέρω.
Προς τούτο τα κράτη μέλη κοινοποιούν στην Επιτροπή το αργότερο στις 10 Μαΐου 1990 τις ποσότητες των οποίων δεν έκαναν πραγματική χρήση στις 31 Δεκεμβρίου 1989 και στις 30 Απριλίου 1990, όπως και τα στοιχεία που αναφέρονται στην παράγραφο 1 δεύτερο εδάφιο. Η Επιτροπή καθορίζει τα νέα ποσοστά συμμετοχής στην κάθε κατηγορία και τα κοινοποιεί το αργότερο στις 15 Μαΐου 1990 στα κράτη μέλη, τα οποία χορηγούν πιστοποιητικά συμμετοχής προς τους αιτούντες υπό τους όρους που εκθέτονται στην παράγραφο 3, με διάρκεια ισχύος που δεν ξεπερνά τις 30 Ιουνίου 1990.
Άρθρο 4
1. Τα κράτη μέλη λαμβάνουν όλα τα χρήσιμα μέτρα ώστε να εξασφαλίσουν το ευεργέτημα της εν λόγω δασμολογικής ποσόστωσης για τα ζώα που ανταποκρίνονται στους όρους που προβλέπονται στο άρθρο 1 παράγραφος 1.
2. Τα κράτη μέλη εγγυώνται στους εισαγωγείς την ίση και συνεχή πρόσβαση στην εν λόγω δασμολογική ποσόστωση.
3. Ο βαθμός εξαντλήσεως της εν λόγω ποσόστωσης διαπιστώνεται βάσει των εισαγωγών που υποβάλλονται στο τελωνείο, με ην κάλυψη διασάφησης θέσεως σε ελεύθερη κυκλοφορία.
Άρθρο 5
Τα κράτη μέλη και η Επιτροπή συνεργάζονται στενά για την τήρηση του παρόντος κανονισμού.
Άρθρο 6
Ο παρών κανονισμός αρχίζει να ισχύει την 1η Ιουλίου 1989.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Λουξεμβούργο, 19 Ιουνίου 1989.

Labels: 3
6